**INTÉZMÉNYI PROTOKOLL A 2021/2022. TANÉVBEN,**

**A JÁRVÁNYÜGYI KÉSZENLÉT IDEJÉN ALKALMAZANDÓ ELJÁRÁSRENDRŐL**



Jelen protokoll a COVID-19 vírus miatt az EMMI 2020. augusztus 17-én megjelent intézkedési tervével összhangban, az intézményi sajátosságok figyelembevételével készült.

**Az intézményi protokoll módosításig, vagy visszavonásig marad érvényben**, a módosításra a járványügyi helyzet alakulásától függően, a tapasztalatok figyelembevételével, valamint az EMMI vonatkozó új utasításait követve kerülhet sor.

Az intézményi protokollt minden szülőhöz elektronikus úton eljuttatjuk, az Intézmény Honlapján pedig folyamatosan elérhetővé tesszük.

Az Intézmény diákjai a protokoll előírásait osztályszinten megbeszélik.

**Az intézményi protokoll intézkedései minden érintett számára kötelező érvényűek.**

Jelen protokollt az Intézmény a Fenntartónak elektronikus formában megküldi.

Minden olyan kérdésben, amit jelen protokoll nem szabályoz, a Házirend rendelkezései érvényesek.

**Szülőknek:**

Az intézmény dolgozói folyamatosan fertőtlenítik, takarítják a helyiségeket, közösségi tereket.

Az ebédlőben, valamint az Intézmény minden mellékhelyiségében **vírusölő hatású kézmosó folyadék** kerül az adagolókba. Kézfertőtlenítő és **papírtörlő kerül elhelyezésre**: a termekben (különös tekintettel az informatika termekre), tornateremben.

Az iskola épületébe csak az a tanuló, dolgozó, léphet be, aki **teljesen egészséges.**

Az EMMI 29/2021. (XI.19.) határozata értelmében **2021.december 1-ét** követően az intézménybe **szülő** vagy az intézménnyel kapcsolatba kerülő **más külső személy csak védettségi igazolvánnyal léphet be**.

A szülő köteles az iskolát értesíteni, ha a gyermeknél vagy a családban koronavírusgyanú vagy igazolt fertőzés van. **A szülőket arra kérjük, hogy amennyiben gyermeküknél tüneteket észlelnek, a Nemzeti Népegészségügyi Központ** aktuális eljárásrendje alapján gondoskodjanak orvosi vizsgálatról.

Az iskola épületébe a **belépés a főbejáraton és a gazdasági bejáraton** történik, belépés kizárólag egyesével, **maszkban** és az ott elhelyezett **fertőtlenítő használata** után engedélyezett. A várakozás során mindenki köteles ügyelni a **távolságtartásra**.

A reggeli iskolába érkezés szabályai:

- 6.30-7.30 ügyelet a főkapun keresztül

- 7.30 – 7.50 között 1-4. évfolyam a gazdasági bejáraton keresztül érkezik a kisépületbe és az új szárnyba

- 7.30 – 7.50 között az 5-8. évfolyam a főbejáraton keresztül lép be az épületbe, a kézfertőtlenítést önállóan végzi a kihelyezett fertőtlenítő szerekkel.

- 7.50-től belépés csak a főbejáraton keresztül.

- Szülők csak a bejáratig kísérhetik gyermeküket.

**A 633/2021. (XI.18) kormányrendelet értelmében és annak hatálya alatt kötelező a maszk viselése az iskola zárt tereiben valamennyi tanulóra és dolgozóra vonatkozóan.**

**Kérjük, hogy a szülők biztosítsanak** gyermeküknek minden tanítási napon, **az** **Intézményben tartózkodás egész időtartamára maszkot!** Fontos, hogy használt maszkot a tanulók egymásnak véletlenül se adjanak át, adjanak kölcsön, a magas egészségügyi kockázat miatt.

**Javasoljuk a szülőknek,** hogy **gyermekük számára napi szinten biztosítsanak kisebb kiszerelésű, vírusölő kézfertőtlenítő gélt, és papírzsebkendőt**, amit a diák, szükség esetén bármikor használni tud.

A délutáni hazamenetel szabályai:

* felső tagozatos diákok a tanítás, ill. a tanulószoba végén egyedül távoznak az épületből
* az alsó tagozatos diákok a napközis nevelők irányításával hagyják el az intézményt

Amennyiben egy tanulónál, pedagógusnál, vagy egyéb dolgozónál **fertőzés tünetei észlelhetőek, haladéktalanul elkülönítjük,** egyúttal értesítjük az **iskolaorvos**t/ vagy az **üzemorvost**, aki az érvényes eljárásrend szerint dönt a további teendőkről.

Tanuló esetén a **szülő/gondviselő** **értesítéséről** is **gondoskodunk**, akinek a figyelmét felhívjuk arra, hogy feltétlenül keressék fel telefonon a tanuló háziorvosát és az orvos utasításai szerint járjanak el.

Amennyiben **felmerül a COVID-19 fertőzés gyanúja, a háziorvos, illetve a kezelőorvos jogosult erre vonatkozóan nyilatkozni.**

Amennyiben fennáll a gyanú, az orvos kötelessége a **Nemzeti Népegészségügyi Központ** által kiadott aktuális eljárásrendnek megfelelően ellátni a beteggel kapcsolatos teendőket.

A **tanuló** az Intézménybe kizárólag **orvosi igazolással térhet vissza**.

Amennyiben krónikus betegséggel élő tanuló az új koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie.

Igazolt hiányzásnak tekintjük **a tanuló részére elrendelt hatósági karantén időszakát**.

Gyermek, a tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes, azok betartása szerint szükséges eljárni.

Vagyis: Ha a gyermek, a tanuló távolmaradását nem igazolják, a mulasztás igazolatlan. Igazolatlan mulasztásokat jeleznünk kell a rendeletben megadott szervek, hatóságok felé!

A **kapcsolattartás** formái közül az **írásban, vagy telefonon** történő megkeresést kérjük a szülőktől. A **szülői értekezleteket, a fogadóórákat, és az SZMK üléseit** is **online** szervezzük meg, vagy **írásos tájékoztató**t küldünk minden érintettnek.

Az **írásos tájékoztatók**at a **Honlapon**, vagy az **E-KRÉTA napló rendszerén belül, illetve a SZMK vezetőkön keresztül** juttatjuk el minden szülőhöz. A tanulókat az osztályfőnök szintén az E-KRÉTA naplón keresztül, illetve az „**osztálycsoport**ba” eljuttatott információk révén tájékoztatja.

Kérjük, amennyiben megoldható az ebédbefizetést átutalással intézzék.

Folyamatosan kísérjék figyelemmel a járványügyi előírások változásait a hivatalos források, valamint az iskola honlapja segítségével.

**Tanulóknak:**

Az iskola épületébe a **belépés a főbejáraton és a gazdasági bejáraton** történik, belépés kizárólag egyesével, **maszkban**, az ott elhelyezett **fertőtlenítő használata** után engedélyezett. A várakozás során mindenki köteles ügyelni a **távolságtartásra**.

A reggeli iskolába érkezés szabályai:

- 6.30-7.30 ügyelet a főkapun keresztül

- 7.30 – 7.50 között 1-4. évfolyam a gazdasági bejáraton keresztül érkezik a kisépületbe és az új szárnyba

- 7.30 – 7.50 között az 5-8. évfolyam a főbejáraton keresztül lép be az épületbe, a kézfertőtlenítést önállóan végzi a kihelyezett fertőtlenítő szerekkel.

- 7.50-től belépés csak a főbejáraton keresztül.

Az EMMI 29/2021. (XI.19.) határozata értelmében **2021.december 1-ét** követően az intézménybe **szülő** vagy az intézménnyel kapcsolatba kerülő **más külső személy csak védettségi igazolvánnyal léphet be**.

**A 633/2021. (XI.18) kormányrendelet értelmében és annak hatálya alatt kötelező a maszk viselése az iskola zárt tereiben valamennyi tanulóra és dolgozóra vonatkozóan.** A maszk használata nem kötelező az udvaron, valamint természetesen az ebédlőben sem.

A közvetlen fizikai kontaktust el kell kerülni, amennyiben a folyosón lehetséges, megfelelő távolságot kell tartani. Diákjainkat arra kérjük, hogy saját és társaik egészségének megóvása érdekében, lehetőleg **érkezéskor és távozáskor se csoportosuljanak**. **Tanári ügyeleti rendszerünket úgy alakítjuk át**, hogy az épület minden részében **figyeljék** kollégáink, hogy **ne alakuljon ki tanulói csoportosulás**.

Felső tagozatos diákjainkat kérjük, hogy 7.30 után érkezzenek az intézménybe és a belépést követően azonnal menjenek a számukra kijelölt tanterembe.

A délutáni hazamenetel szabályai:

* felső tagozatos diákok a tanítás, ill. a tanulószoba végén egyedül távoznak az épületből
* az alsó tagozatos diákok a napközis nevelők irányításával hagyják el az intézményt

A **mosdó használata** után a kihelyezett **fertőtlenítőt** használni kell! A **gyakori kézmosás** elengedhetetlen. Étkezések előtt és után mindenki alaposan mosson kezet és fertőtlenítse a kezét!

**Kéztörlésre papírtörlőt** kell használni! Használat közben törekedni kell arra, hogy nem pazaroljuk a papírtörlőt! Használt papírtörlőt a kijelölt gyűjtőedénybe kell belehelyezni!

Tüsszentés, köhögés esetén papír zsebkendő használata ajánlott, amelyet használat után azonnal ki kell dobni, majd kezet kell mosni vagy fertőtleníteni.

A **tantermeket szünetekben szellőztetjük**, és **az ablakokat, ha az időjárás engedi, a tanítási órák ideje alatt is nyitva tartjuk.** A folyosókat is folyamatosan szellőztetjük.

Nagyon kell figyelni arra, hogy mindenki a számára kijelölt időben menjen reggelizni vagy ebédelni! A csoportosulást kerülni kell! Étkezéskor senki ne fogdossa össze a kirakott evőeszközöket, poharakat, kenyeret! Amit megfog valaki, azt ki is kell venni!

**A COVID19 intézményi protokoll rendelkezéseinek be nem tartása fegyelmező intézkedéseket von maga után.**

**Pedagógusoknak:**

Az osztályfőnökök feladata a szülői elérhetőségek frissítése osztályonként.

Az esetleges kontaktkutatások sikeressége érdekében a tanulói mulasztásokat a KRÉTA rendszerben **napra készen kell vezetni!**

Amennyiben valamely osztály/csoport számára rendkívüli szünet / digitális munkarend kerül elrendelésre, úgy a KRÉTA naplóban is ezt kell rögzíteni az adott osztály/csoport haladási naplójában.

Az oktatásban és nevelésben, illetve az intézmények működtetésében csak egészséges és tünetmentes dolgozó vegyen részt.

Az iskola épületébe a **belépés a főbejáraton és a gazdasági bejáraton** történik, belépés kizárólag egyesével, **maszkban**, az ott elhelyezett **fertőtlenítő használata** után engedélyezett. A várakozás során mindenki köteles ügyelni a **távolságtartásra**.

A reggeli iskolába érkezés szabályai:

- 6.30-7.30 ügyelet a főkapun keresztül

- 7.30 – 7.50 között 1-4. évfolyam a gazdasági bejáraton keresztül érkezik a kisépületbe és az új szárnyba

- 7.30 – 7.50 között az 5-8. évfolyam a főbejáraton keresztül lép be az épületbe, a kézfertőtlenítést önállóan végzi a kihelyezett fertőtlenítő szerekkel.

- 7.50-től belépés csak a főbejáraton keresztül.

A délutáni hazamenetel szabályai:

* felső tagozatos diákok a tanítás, ill. a tanulószoba végén egyedül távoznak az épületből
* az alsó tagozatos diákok a napközis nevelők irányításával hagyják el az intézményt

Az EMMI 29/2021. (XI.19.) határozata értelmében **2021.december 1-ét követően az intézménybe szülő vagy az intézménnyel kapcsolatba kerülő más külső személy csak védettségi igazolvánnyal léphet be.**

**A 633/2021. (XI.18) kormányrendelet értelmében és annak hatálya alatt kötelező a maszk viselése az iskola zárt tereiben valamennyi tanulóra és dolgozóra vonatkozóan.** A maszk használata nem kötelező az udvaron, valamint természetesen az ebédlőben sem.

A testnevelésórákat az időjárás függvényében javasolt szabad téren megtartani. Az órák során mellőzni kell a szoros testi kontaktust igénylő feladatokat. Amennyiben ez mégsem kerülhető el, akkor ezeket állandó edzőpartnerrel (párokban, kiscsoportokban) kell végezni.

**A tantermekben folyamatos, vagy gyakori** (óránként 2x, 3x) intenzív (teljes ablakfelületet kitáró) **szellőztetés** szükséges (amennyiben a helyiségben egyidejűleg többen is tartózkodnak) időjárás függvényében.

A **kapcsolattartás** formái közül az **írásban, vagy telefonon** történő megkeresést részesítjük előnyben. A **szülői értekezleteket, a fogadóórákat, és az SZMK üléseit** is **online** szervezzük meg, vagy **írásos tájékoztató**t küldünk minden érintettnek.

Az **írásos tájékoztatók**at a **Honlapon**, vagy az **E-KRÉTA napló rendszerén belül, illetve az SZMK vezetőkön keresztül** juttatjuk el minden szülőhöz. A tanulókat az osztályfőnök szintén az E-KRÉTA naplón keresztül, illetve az „**osztálycsoport**ba” eljuttatott információk révén tájékoztatja.

Fokozottan figyelni kell arra, hogy a tanulók betartsák az alapvető higiéniai szabályokat! (kézmosás, kézfertőtlenítés, papírtörlő használat, szemétgyűjtő edények megfelelő használata)

Fokozottan figyelni kell arra, hogy az ebédlőben a tanulók ne fogdossanak össze semmit, ne csoportosuljanak.

Az ügyeleteket nagyon pontosan el kell látni!